**Nolikums par Madonas novada pašvaldības apbalvojumiem un to piešķiršanas kārtību**

*Izdots saskaņā ar Ministru kabineta*

*2010.gada 5.oktobra noteikumu Nr.928*

*“Kārtība, kādā dibināmi valsts institūciju*

*un pašvaldību apbalvojumi” 2. un 4.punktu*

**I. Vispārīgais jautājums**

* 1. Nolikums par Madonas novada pašvaldības apbalvojumiem un to piešķiršanas kārtību (turpmāk – nolikums) nosaka Madonas novada pašvaldības apbalvojumu nodibināšanas mērķi, apbalvojumu veidus, apbalvojumam izvirzīto kandidātu ieteikšanas un izvērtēšanas kārtību, apbalvojumu piešķiršanas, pasniegšanas un anulēšanas nosacījumus, kā arī kārtību, kādā pieņem lēmumu par apbalvošanu un paraksta lēmumu par apbalvojuma piešķiršanu.

**II. Madonas novada pašvaldības apbalvojumu nodibināšanas mērķis**

**un apbalvojumu veidi**

* 1. Madonas novada pašvaldības (turpmāk – pašvaldības) apbalvojumu nodibināšanas mērķis ir apzināt, izcelt un godināt personas par sasniegumiem un nozīmīgu ieguldījumu Madonas novada attīstībā.
	2. Madonas novada pašvaldības apbalvojumi (turpmāk – Pašvaldības apbalvojumi) ir šādi:

3.1. Goda zīme “Goda novadnieks”;

 3.2. Atzinība;

 3.3. Pateicība.

* 1. Pašvaldības apbalvojums – Goda zīme “Goda novadnieks” - ir:
	2. krūšu zīme, kas izgatavota no sudraba, emaljas, pērlītēm, diametrs 35 mm. Krūšu zīmes aversā uz matēta sudraba vairoga Madonas novada ģerbonis metālā bez krāsām, kā pulēta virsma tajā ģerboņa elementi: gailis, sadalošā josla, trīs sniegpārslas, no vairoga iziet 24 divdesmit četri pamīšus izkārtoti dažāda garuma zaļi un sarkani (ģerboņa krāsas) emaljas stari, staru galā ir baltas pērlītes. Krūšu zīmes reversā: numurs (1.pielikums).
	3. Apliecinājums - 2.pielikums
	4. naudas balva 1000 *euro* (viens tūkstotis *euro*) apmērā (pirms nodokļu nomaksas).
	5. Pašvaldības apbalvojums “Atzinība” ir:

5.1. 253x358 mm lapa, tās priekšpusē uz pelēka fona, kas no tumšāka toņa pāriet uz gaišāku, kurā iedomātā trijstūra ar galotni uz leju formā ir krusteniskas pelēkas, sudraba, baltas, sarkanas līnijas, Madonas novada ģerbonis, zem tā sudraba burtiem divās rindās MADONAS NOVADA PAŠVALDĪBA, zem tā uzraksts lapas vidū - ATZINĪBA (3.pielikums).

5.2. naudas balva 500 *euro* (pieci simti *euro*) (pirms nodokļu nomaksas).

* 1. Pašvaldības apbalvojums “Pateicība” ir A4 formāta lapa, priekšpusē uz pelēka fona, kas

no gaišāk toņa pāriet uz tumšāku toni, lapas augšā vidū Madonas novada ģerbonis, zem tā sudraba burtiem divās rindās MADONAS NOVADA PAŠVALDĪBA, zem tā uzraksts PATEICĪBA, lapas lejas daļā no lejas uz lapas vidu pelēku, baltu, zaļu līniju regulārs raksts (4.pielikums).

**III. Pašvaldības apbalvojumu piešķiršanas nosacījumi**

**3.1. Pašvaldības apbalvojuma - Goda zīmes “Goda novadnieks”** - **piešķiršanas nosacījumi**

* 1. Pašvaldības apbalvojumu – Goda zīmi “Goda novadnieks” - piešķir fiziskām personām:
	2. par sevišķiem nopelniem Madonas novada labā, kas var izpausties valsts, pašvaldības, sabiedriskajā, kultūras, izglītības, zinātnes, saimnieciskajā un citā darbā;
	3. kuras ilggadēji un ar lieliem panākumiem strādājušas Madonas novadā, sniegušas sevišķi nozīmīgu ieguldījumu novada attīstībā, tā izpētē un kultūrmantojuma apzināšanā, veicinājušas novada izaugsmi kopumā un veicinājušas iedzīvotāju labklājību, kuru darbu var novērtēt kā mūža ieguldījumu.
	4. Pašvaldības apbalvojumu - Goda zīmi “Goda novadnieks” - piešķir vienu reizi gadā vienai personai, izņemot īpašu gadījumu, kad šo pašvaldības apbalvojumu ir tiesības piešķirt vēl vienai personai vienu reizi gadā.
	5. Pašvaldības apbalvojumu - Goda zīmi “Goda novadnieks” - atkārtoti vienai personai nepiešķir.

**3.2. Pašvaldības apbalvojuma “Atzinība” piešķiršanas nosacījumi**

* 1. Pašvaldības apbalvojumu “Atzinība” piešķir fiziskai, juridiskai personai vai personu grupai, kolektīvam par izciliem nopelniem un ieguldījumu saimnieciskajā darbībā, veselības aizsardzībā, kultūras, sporta, izglītības, sabiedriskajā un starptautiskajā darbībā, novada attīstības un atpazīstamības veidošanā vai citās novadam nozīmīgās jomās, vērtējot iepriekšējā gadā sasniegto.
	2. Viena gada laikā var piešķirt ne vairāk kā desmit pašvaldības apbalvojumus “Atzinība”.
	3. Pašvaldības apbalvojumu “Atzinība” par jauniem nopelniem jau iepriekš apbalvotai personai var piešķirt atkārtoti, bet ne biežāk kā reizi 5 (piecos) gados.

**3.3. Pašvaldības apbalvojuma “Pateicība” piešķiršanas nosacījumi**

* 1. Pašvaldības apbalvojumu “Pateicība” piešķir fiziskai, juridiskai personai vai personu grupai, kolektīvam par godprātīgu, ilggadēju darbu, profesionālo meistarību, sasniegumiem olimpiādēs, skatēs, konkursos iestādes, novada vai reģiona mērogā.

**IV. Kandidātu ieteikšanas kārtība Pašvaldības apbalvojumam**

* 1. Iesniegumu par kandidāta izvirzīšanu Pašvaldības apbalvojumu - Goda zīmes “Goda novadnieks” un “Atzinība” - piešķiršanai iesniedz pašvaldības Apbalvojumu piešķiršanas komisijai (turpmāk – Komisijai) katru gadu Pašvaldības noteiktajā termiņā, bet ne vēlāk kā mēnesi pirms apbalvošanas.
	2. Iesniegumu par kandidāta izvirzīšanu Pašvaldības apbalvojuma “Pateicība” piešķiršanai iesniedz pašvaldības Komisijai pēc nepieciešamības.
	3. Iesniegumā norāda:

 15.1. apbalvošanai pieteiktās fiziskās personas vārdu, uzvārdu, dzimšanas datus, dzīvesvietas adresi, ieņemamo amatu vai nodarbošanos, tālruņa numuru vai elektroniskā pasta adresi un dzīves gaitas aprakstu,

 15.2. apbalvošanai pieteiktās juridiskās personas nosaukumu, reģistrācijas numuru, juridisko adresi, darbības virzienu, tās vadītāja vārdu un uzvārdu, tālruņa numuru vai elektroniskā pasta adresi;

 15.3. apbalvošanai pieteiktā kolektīva nosaukumu, kolektīva vadītāja vārdu un uzvārdu, tālruņa numuru vai elektroniskā pasta adresi;

 15.4. vispusīgu nopelnu aprakstu personas vai kolektīva apbalvošanai;

 15.5. informāciju par ieteikuma iesniedzēju (iesniedzējiem).

* 1. Ieteikumus Pašvaldības apbalvojumu: Goda zīmes “Goda novadnieks” un “Atzinība”, piešķiršanai var iesniegt Madonas novada domes deputāti, valsts un pašvaldības iestāžu vadītāji, nevalstisko organizācijas pārstāvji, juridiskas personas, fiziskas personas (ne mazāk kā 10 pilngadīgas personas), norādot vārdu, uzvārdu, personas kodu, dzīvesvietas adresi, kontakttālruni vai elektroniskā pasta adresei, un atšifrējot parakstu.
	2. Ieteikumus Pašvaldības apbalvojuma “Pateicība” piešķiršanai var iesniegt pašvaldību iestāžu vadītāji, pašvaldības izpilddirektors, nevalstisko organizācijas pārstāvji, juridiskas personas, fiziskas personas (ne mazāk kā 5 pilngadīgas personas).
	3. Ieteikumus Pašvaldības apbalvojuma piešķiršanai iesniedz pašvaldības Komisijai, sūtot ieteikumus elektroniski uz elektroniskā pasta adresi pasts@madona.lv vai iesniedzot personīgi  vai pa pastu Madonas novada pašvaldības Lietvedības nodaļā Saieta laukumā 1, Madonā, Madonas novadā, LV-4801, vai jebkurā Madonas novada Klientu apkalpošanas centrā vai pagastu vai apvienību pārvaldēs.

**V. Pašvaldības apbalvojumam ieteikto kandidātu izvērtēšanas kārtība**

* 1. Komisija izvērtē Pašvaldības apbalvojumiem: Goda zīme “Goda novadnieks” un “Atzinība” - ieteiktos kandidātus.
	2. Komisija izskata visus ieteikumus, kas iesniegti pašvaldības apbalvojumu - Goda zīme “Goda novadnieks” un “Atzinība” - piešķiršanai Pašvaldības noteiktajā termiņā, izvērtē apbalvošanas pamatojumu un pieņem lēmumu par apbalvošanu.
	3. Komisijai ir tiesības ieteiktajam kandidātam piešķirt cita veida Pašvaldības apbalvojumu.
	4. Komisija izvērtē Pašvaldības apbalvojumam “Pateicība” ieteiktos kandidātus.
	5. Komisija darbojas un lēmumus pieņem saskaņā ar šo nolikumu un Komisijas nolikumu.

**VI. Pašvaldības apbalvojumu piešķiršanas, pasniegšanas un anulēšanas kārtība**

* 1. Pašvaldības apbalvojumus: Goda zīmi “Goda novadnieks”, “Atzinība” un “Pateicība” -piešķir ar Komisijas lēmumu. Komisijas lēmums ir galīgs.
	2. Komisijas priekšsēdētājs Komisijas pieņemtos lēmumus nodod izpildei Madonas novada Centrālās administrācijas Lietvedības nodaļai un Finanšu nodaļai.
	3. Pašvaldības apbalvojuma Goda zīmes “Goda novadnieks” Apliecinājuma rakstu, Pašvaldības apbalvojumu “Atzinības raksts” un “Pateicība” paraksta Madonas novada domes priekšsēdētājs.
	4. Pašvaldības apbalvojumus - Goda zīmi “Goda novadnieks” un “Atzinība” - pasniedz pašvaldības domes priekšsēdētājs svinīgā ceremonijā vai pasākumā valsts svētkos. Pašvaldības apbalvojumu “Pateicība” pasniedz pašvaldības domes priekšsēdētājs svinīgos apstākļos.
	5. Naudas balvas maksā no pašvaldības budžetā šim mērķim paredzētajiem līdzekļiem, ieturot nodokļus pirms tās izmaksāšanas.
	6. Informāciju par Pašvaldības apbalvojumu piešķiršanu publicē pašvaldības informatīvajā izdevumā “Madonas Novada Vēstis” un ievieto pašvaldības tīmekļvietnē www.madona.lv.
	7. Apbalvojamo personu par apbalvojuma pasniegšanas laiku un vietu informē personiski ne vēlāk kā nedēļu pirms apbalvojuma pasniegšanas.
	8. Pašvaldības apbalvojuma nozaudēšanas gadījumā apbalvotajai personai ir iespējams atjaunot nozaudēto pašvaldības apbalvojumu, iesniedzot rakstisku iesniegumu Komisijai. Komisija pieņem lēmumu par Pašvaldības apbalvojuma atjaunošanu, paredzot, ka ar Pašvaldības apbalvojuma atjaunošanu saistītos izdevumus apmaksā apbalvotā persona no saviem līdzekļiem.
	9. Pašvaldības apbalvojumu personai pēc nāves nepiešķir. Ja persona, kurai piešķirts Pašvaldības apbalvojums, mirusi starplaikā no lēmuma pieņemšanas līdz apbalvojuma pasniegšanas dienai, apbalvojumu saņem glabāšanā apbalvotā tuvākie piederīgie.
	10. Pašvaldības apbalvojums - Goda zīme “Goda novadnieks” - tiek numurēts, numurs tiek iegravēts krūšu zīmes reversā.
	11. Pašvaldības apbalvojumi tiek reģistrēti elektroniskā formātā, apbalvojumu elektronisko reģistru veido un uztur Madonas novada Centrālās administrācijas Attīstības nodaļas sabiedrisko attiecību speciālists.
	12. Pašvaldības Komisija ir tiesīga anulēt piešķirto pašvaldības apbalvojumu – Goda zīmi “Goda novadnieks”, ja apbalvotā persona:
	13. ar tiesas spriedumu atzīta par vainīgu noziedzīgā nodarījumā;
	14. ir izdarījusi necienīgas darbības, kuras nebija zināmas apbalvojuma piešķiršanas laikā un kļuva zināmas pēc apbalvojuma piešķiršanas;
	15. atteikusies no piešķirtā apbalvojuma un nodevusi pašvaldībai krūšu zīmi un Apliecinājuma rakstu un pilnā apmērā iemaksājusi pašvaldības kasē tai izmaksāto vienreizējo naudas balvu.

**VII. Noslēguma jautājumi.**

* 1. Apbalvotās personas saskaņā ar Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) dod piekrišanu savu personas datu apstrādei, ka personas dati var tikt izmantoti publicitātei pašvaldības informatīvajā izdevumā „Madonas Novada Vēstis”, mājaslapā [www.madona.lv](http://www.madona.lv) un pašvaldības veidotajos profilos sociālajos tīklos un citos plašsaziņas līdzekļos.